Kultuuriimperialism
Kultuuriimperialism on mitmeti mõistetud termin, millega enamasti iseloomustatakse tänapäeval üha rohkematesse riikidesse laienevat ühepoolset infokorraldust, mis pärineb Lääne-Euroopa riikidest. Neomarksist Herbert Schiller on seda väljendanud kui ühesuunalist infovoogu arenenud riikidest arengumaadesse, kindlustades seal lääneriikide kultuurilist ja majanduslikku domineerimist. Sellega kaasnevat neis maades lokaalse, kohalikele oludele optimaalselt kohanenud majandamiskultuuri laostumine ja rahvusliku identiteedi kadumine.